**О Д Г О В О Р**

на пратеничко прашање од пратеникот Абедин Зумбери поставено на 67-та седница на Собранието на Република Македонија

одржана на 30 јули 2009 година

На територијата на општина Долнени изградени се микроакумулациите "Десово 1" и" Десово 2" со систем за наводнување од 320 ха и микроакумулацијата "Браилово" со систем за наводнување од 240 ха. Со овие микроакумулации и системи за наводнување управува АД Тутунски комбинат од Прилеп. Поради неплаќање на водниот надомест од страна на земјоделците, кои ги користат овие системи за наводнување на земјоделските култури, овие системи не се во добра функционална состојба.

На територијата на оваа општина посебен проблем претствуваше одводнувањето на земјоделското земјиште. За таа цел изграден е систем за одводнување на земјоделското и друго земјиште. Со овој систем управуваше ВРО Стерна од Прилеп. Поради неплаќање на водниот надомест за одводнување од страна на земјоделците овој систем не беше во добра функционална состојба. За подобрување на функционалната состојба во 2008 год. со средства од буџетот на Министерството за земјоделство, шумарство и водостопанство на територијата на општина Долнени река Блато беше исчистена во должина од 4.100м.

Со цел трајно да се реши функционирањето на системите за наводнување и одводнување во општините Прилеп, Долнени, Кривигаштани и дел од подрачјето на општина Крушево со одлука на Владата на Република Македонија основано е Водостопанство " Прилепско поле". На ова водостопанство согласно одлуката на Владата ќе му бидат предадени сите системи за наводнување и одводнување кои се изградени во овие општини. Ова водостопанство со помош од Министерството за земјоделство, шумарство и водостопанство ќе превземе активности за нормлно функционирање на системите за наводнување и одводнување и за изградба на нови системи.